**สุภาษิตคำโคลง**

**พระมาลัยเทพเถรเจ้าเสด็จจาริกไปโปรดสัตว์นรก**

 อทินนามีโทษให้ เหลือประมาณ

 ตายไปทนนรกานต์ มากล้ำ

 แสนกัลป์อยู่เนิ่นนาน ในนรก

 ยังไปเป็นเปรตซ้ำ ห้าร้อยชาตินา

 เกิดเป็นมนุษย์ยากล้ำ เข็ญใจ

 เอาชาติกำเนิดใน ต่ำช้า

 ไร้ทรัพย์หาสิ่งใด หายาก

 ด้วยผลประทารกรรมกล้า กลับให้อับผล

 บุคคลห่อนเว้นจาก กาเม

 เมียท่านทำโลเล ลอบเล้า

 บ่เกลียดบ่กลัวเว- ราติด ตัวนา

 ฝ่าอาญาพระเจ้า ต่อด้วยยมพบาล

 อันว่า**วิบาก๑**ให้แห่ง เวรา

 จักตกในนรกา ลืกล้ำ

 โทษกาเมสุมิจฉา มีมาก

 เป็นเปรตวิสัยซ้ำ สัตว์ทั้งเดรัจฉาน

๑ ผลเห็นกรรมที่ทำไว้แต่ปางก่อน